SPOJENÁ ŠKOLA, TEHELNÁ 23, 082 71 LIPANY
„HOVORME O JEDLE“

/13.-17.10.2014/

METODICKÝ MATERIÁL

Pondelok 13.10.2014
1. denná téma : Chlieb, pečivo, obilniny, cestoviny
Aktivita- Pečenie chleba podľa receptu starých mám.

Cieľ aktivity – Upiecť domáci chlieb podľa receptu starých mám. 
Vyučovací predmet – túto aktivitu môžeme realizovať v rámci pracovného vyučovania v siedmom ročníku.

Pomôcky:
1  kg hladká múka

1 kocka droždia

600 ml teplá voda

4 PL olej

4 KL soľ

1 KL celá rasca

2 KL cukor

Postup:
1. Droždie vymiešajte s 1 dcl vody, pridajte 2 KL cukru a urobte kvások.

2. do vopred pripravenej nádoby vložte múku, soľ, rascu, olej a vmiešajte kvások.

3. z prísad vypracujte zmes, ktorú necháte pol hodiny na teplom mieste vykysnúť.

4. vykysnuté cesto preložte do vymastenej formy posypanej múkou.

5. počas pečenia môžete chlieb potierať vodou.

6. prvých 15 minút pečte pri teplote 90°C, ďalších 50 minút pri teplote 200°C.  
Zhrnutie - Pri pečení domáceho chleba musíme dbať, aby sme droždie zmiešali s teplou   tekutinou pred pridaním do múky. 
Zadanie pre žiakov: Zistiť z obalu chleba z akých surovín sa skladá. Porovnať zloženie chleba upečeného doma a v pekárni.

2. denná téma:  Plytvanie potravinami
Aktivita: Určenie žiackej hliadky v boji proti plytvaniu potravinami.
Cieľ aktivity: Vedieť si vážiť potraviny. Neplytvať potravinami. 

Vyučovací predmet: táto téma je využiteľná v rámci týždňa finančnej gramotnosti – prierezová téma vo všetkých ročníkoch na špeciálnej základnej škole

Pomôcky: PC, obrazový materiál, prezentácia.

Postup:

1. V každej z tried sa určia dvaja žiaci za hliadku.

2. Hliadka bude mať úlohu počas prestávky sledovať, kto zo spolužiakov hodí potraviny do odpadkového koša.

3. každú vyhodenú potravinu zapíše do záznamníka

4. na konci vyučovacieho dňa sa urobí súhrn vyhodených potravín.

Zhrnutie :  Ľudia by mali nakupovať veci na základe určitého plánu. To znamená, že by si mali robiť nákupný zoznam, ktorého by sa držali.

Zadanie pre žiakov: urobiť záznam plytvania s potravinami. Počas celého týždňa zapisovať v priebehu denného režimu, ktoré potraviny vyhodili v ich domácnosti. Urobiť vyhodnotenie z celého týždňa. Urobiť nákupný zoznam potravín.

 Utorok: 14.10.2014
1. denná téma : Zelenina a ovocie
Aktivita : Príprava zeleninovej polievky
Cieľ aktivity: Uvariť zeleninovú polievku.
Vyučovací predmet: Túto aktivitu môžeme realizovať v ôsmom ročníku  na hodine pracovného vyučovania.

Pomôcky: 

  20 g maslo 

  1 ks cibuľa 

  50 g zelený hrášok 

  50 g mrkva 

  50 g petržlen 

  30 g kaleráb 

  100 g zemiaky 

  cesnak 

  červená sladká paprika 

  mleté čierne korenie 

  rasca 

  soľ 

Postup: zeleninu očistíme, umyjeme a pokrájame na kocky. Na rozpustenom masle opražíme cibuľku, pridáme trochu červenej papriky, hrášok, mrkvu, kaleráb, zeler a petržlen. Všetko spolu podusíme. Zalejeme vriacou vodou, osolíme a pridáme zemiaky pokrájané na kocky. Varíme kým nie je všetka zelenina mäkká, nakoniec dochutíme.

Zhrnutie: Na prípravu výdatnej zeleninovej polievky je potrebná kvalitná a čerstvá zelenina.  Vedieť určiť rozdelenie zeleniny k jednotlivým druhom. Čo sa stráca pri varení zeleniny? Je zelenina surová zdravšia?
Zadanie pre žiakov: Zistiť, ktoré ovocie a zelenina má najvyšší obsah vitamínu C, B, B6, B12, K.   

Streda 15.10.2014
1. denná téma :Mlieko a mliečne výrobky
Aktivita: Odkiaľ pochádza mlieko.

Cieľ aktivity: Poznať proces produkcie mlieka od dojenia až po distribúciu do obchodných sieti. 
Vyučovací predmet: Stručný proces odkiaľ pochádza mlieko sa naši žiaci dozvedia na  hodinách vecného učenia v druhom až piatom ročníku .

Pomôcky:  PC, „Cesta mlieka od dojenia k Vám „ /krátka relácia/
Postup: Žiaci druhého až piateho ročníka si pozrú krátku ukážku procesu produkcie mlieka od dojenia až po distribúciu. Ukážka je sprevádzaná aj poznámkami a komentármi pedagóga.

Zhrnutie: Mlieko sa po nadojení a prefiltrovaní schladí na teplotu 4°C a uskladní v nerezovom tanku. Odtiaľ je navážané v menších nerezových kontajneroch do mliekomatov, pričom jeho teplota po celý čas neprekročí 5°C. Celý proces výroby a distribúcie je pod prísnou veterinárnou kontrolou.
Zadanie pre žiakov:  Zistiť ako naši predkovia distribuovali mlieko. Ako sa dojilo v minulosti? Poznali naši predkovia trvanlivé mlieko
2. denná téma: Pôvod potravín – prečo konzumovať slovenské potraviny.

Aktivita: Beseda na tému :“ Prečo konzumovať slovenské potraviny“.

Cieľ aktivity:  Pri kúpe potravín uprednostňovať slovenské výrobky. 
Vyučovací predmet: Táto téma je aktuálna v rámci prierezovej témy finančná gramotnosť vo všetkých ročníkoch.

Pomôcky: PC, rozličné druhy potravín, obrazový materiál, časopisy, reklamné letáky
Postup: Na besede sú prítomný žiaci druhého stupňa základnej školy. Beseda prebieha pod dohľadom pedagóga, ktorí vedie rozhovor. Taktiež žiaci sú vyzvaní, aby porovnali zloženie slovenských výrobkov so zahraničnými. Hodnotia klady a zápory slovenských výrobkov.  

Zhrnutie: Kúpou slovenských výrobkoch podporujeme sami seba. Môžeme byť hrdí na kvalitu slovenských potravín.
Zadanie pre žiakov: Zistiť v domácnosti koľko sa nachádza potravín z domácej produkcie a koľko z dovozu. Porovnať ceny slovenských a zahraničných výrobkov.
Štvrtok 16.10.2014

1. denná téma – Mäso, ryby, vajcia, strukoviny
Aktivita: Poznávanie strukovín
Cieľ aktivity: Správne roztriediť strukoviny na fazuľu, hrach, šošovicu.
Vyučovací predmet: Vecné učenie v treťom ročníku.
Postup: so žiakmi sa porozprávať o tom, aké strukoviny poznáme, pomenujeme si a               ukážeme si jednotlivé druhy strukovín.
Deti rozdelíme do dvojíc a zasúťažíme si, ktorá dvojica prvá roztriedi jednotlivé strukoviny.

Zhrnutie : Žiaci sa naučili rozpoznávať a pomenovať jednotlivé druhy strukovín a roztriediť  ich.  Naučili sa prečo sú strukoviny dôležité pre zdravý vývoj človeka.
Zadanie pre žiakov: zasadiť hrach, fazuľu a šošovicu do črepníka a pozorovať ako rastie. 

Piatok 17.10.2014

1.denná téma: Tuky, sladkosti, soľ
Aktivita: Prednáška o škodlivosti tukov, sladkosti a soli na organizmus človeka
Cieľ aktivity: Poukázať na škodlivosť používania tukov, cukru a soli v nadmernom množstve. V Primeranom množstve sú pre ľudský organizmus prospešné.

Vyučovací predmet: Aktuálnosť témy je v predmete prírodopis v siedmom a chémia v ôsmom ročníku.
Pomôcky: PC, obrazový materiál, časopisy , obaly z potravín 

Postup: Žiaci druhého stupňa sa zhromaždili v spoločenskej miestnosti na prednášku. Prednášku mali pripravenú dvaja učitelia. Striedali sa jednotlivými vstupmi. Prvý učiteľ prezentoval  prospešnosť tukov, cukru a soli na organizmus človeka. Druhý  na škodlivosť, keď sa tuky, cukry používajú v nadmernom množstve. Taktiež poukázal na nadmerné používanie soli a jej vplyv na organizmus človeka. 
Zhrnutie: Potraviny s vysokým obsahom tukov: slanina, maslo, syry, čokoláda, smotana, bravčová masť, oriešky, pizza, majonéza

Potraviny s nízkym obsahom tukov: chlieb, kura, ryža, špagety, ryby, zemiaky, odtučnené mliečne výrobky.
Soľ: Nadmerná konzumácia soli podporuje zvýšenie krvného tlaku, zlyhanie srdca, mozgové príhody. Zadržuje vodu v tele.

Zadanie pre žiakov: Starostlivo sledovať obsah cukru, tuku a soli na obaloch potravín. Konzumovať a uprednostňovať potraviny s nízkym obsahom tuku, cukru a soli. 
2. denná téma: Zdravý aktívny životný štýl
Aktivita: Na kolobežke hravo a zdravo

Cieľ aktivity:  Pestovať lásku k športu iným pohybovým aktivitám prospešným pre fyzické a psychické zdravie.
Vyučovací predmet: Telesná výchova – vo všetkých ročníkoch; Dopravná výchova – 1.-4. ročník; Vecné učenie 2.,3. ročník.
Pomôcky: kolobežky, stopky
Postup: V rámci telesnej výchovy si žiaci tretieho ročníka vyskúšali svoju telesnú zdatnosť jazdou na kolobežkách. Pani učiteľka stopovala čas za ktorý žiak prešiel s kolobežkou po vyznačenej trase. Traja najlepší boli odmenení.   Preskúšali si poznatky získané v predmete dopravná výchova.

Zhrnutie: Určitú čas dňa je potrebné venovať športu. Zregeneruje sa psychická zdatnosť človeka. Bojujeme proti obezite.
Zadanie pre žiakov: Aspoň trikrát v týždni venovať sa športu.
